**PÁRTFOGÓI FELÜGYELŐI TEVÉKENYSÉGRE VONATKOZÓ SZABÁLYOK**

1.A feltételes szabadságra bocsátással összefüggésben elrendelt pártfogó felügyelői vélemény elkészítése

Az elkészítése érdekében a pártfogó felügyelő az elítéltet meghallgatja és rendszeresen kapcsolatot tart vele, valamint vizsgálja a szabadulás utáni lakókörnyezetet. A pártfogó felügyelői vélemény vizsgálja az elítélt személyét, a szabaduláskor fennálló életkörülményeit, a bűncselekmény elkövetéséhez vezető oksági folyamatot. A vélemény kiterjed az elítélt családi állapotára, iskolai végzettségére, szakképzettségére, foglalkozására, munkahelyére vagy tanulói jogviszonyára, egészségügyi adataira, esetleges káros szenvedélyére, szociális helyzetére. Ilyen módon elősegíti az elrendelő döntését.

2.Környezettanulmányok készítése

A pártfogó felügyelő öt esetben készít környezettanulmányt:

- a feltételes szabadságra bocsátás lehetőségéből kizárt életfogytig tartó szabadságvesztésre ítéltek kötelező kegyelmi eljárása elbírálásához,

- a szabadságvesztés félbeszakításra irányuló kérelem indokoltságának ellenőrzése céljából,

- a reintegrációs őrizetbe helyezést megelőzően,

- a fiatalkorú befogadó részlegbe helyezését megelőzően,

- az elzárást, illetve szabadságvesztést töltő elítélteknek az adott ügyben előterjesztett kegyelmi kérelem esetén.

3. Gondozás keretében végzett reintegrációs tevékenység

Alkalmazásának feltételeit a Büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény (a továbbiakban: Bv. tv.) 185. § (1) és (2) bekezdései szabályozzák. Célja, az elítélt szabadulásra történő eredményes felkészítése, társadalomba való visszailleszkedésének elősegítése, a szabadulás utáni jogkövető életmód kialakításához szükséges feltételek biztosítása, ezáltal a visszaesési kockázat mértékének csökkentése.

4. Utógondozás keretében végzett reintegrációs tevékenység

Eredményességét tekintve, hatékonyabb, ha a reintegrációs gondozással egységesen, komplex folyamatként valósul meg. Az utógondozás igénybevételének lehetőségére az utógondozott a szabadulását követően 1 évig jogosult. Az utógondozásban való részvétel az adott személy önkéntes elhatározásán alapul, illetve kérelme alapján bármikor megszüntethető.

5. A feltételes szabadságra bocsátás mellett elrendelt vagy fennálló pártfogó felügyelet végrehajtása

Büntetés-végrehajtási pártfogó felügyelő: Adelmann Krisztián

Telefonszám: 30/1655989

E-mail cím: adelmann.krisztian@bv.gov.hu

Területi ügyfélfogadási helyek és időpontok:

**Kiskunhalas**

Ügyfélfogadás helyszíne: 6400 Kiskunhalas, Köztársaság u. 1.

Ügyfélfogadás időpontja: csütörtök 10:00-17:30

A Kiskunhalasi Országos Büntetés-végrehajtási Intézet bv. pártfogó felügyelőjének illetékességi területei:

**Kiskunhalasi Járás:**

* Kiskunhalas (járásszékhely város)
* Tompa
* Balotaszállás
* Harkakötöny
* Kelebia
* Kisszállás
* Kunfehértó
* Pirtó
* Zsana

**Kiskunmajsai Járás:**

* Kiskunmajsa (járásszékhely város)

## Csólyospálos

* Jászszentlászló
* Kömpöc
* Móricgát
* Szank